ઇરોઝ ઇંટરનેશનલ ફિલ્મની રાંઝણા ફિલ્મનું ટ્રેલર આઉટ થઈ ચુક્યું છે અને ટ્રેલર જોયા બાદ સૌ ધનુષના ખૂબ વખાણ કરી રહ્યાં છે . એટલું જ નહીં અનેક લોકોએ તો સોશિયલ નેટવર્કિંગ સાઇટ્સ ઉપર પોતાની રીતે ધનુષને સપોર્ટ કરવું શરૂ કરી દીધું છે . રાંઝણા ધનુષની પ્રથમ બૉલીવુડ ફિલ્મ છે કે જેમાં તેમના હીરોઇન સોનમ કપૂર છે . બૉલીવુડ કોરિયોગ્રાફર - દિગ્દર્શિકા ફરાહ ખાન તામિળ ફિલ્મ અભિનેતા ધનુષના અભિનયથી ખૂબ જ પ્રભાવિત છે . ધનુષ રાંઝણા ફિલ્મ દ્વારા બૉલીવુડમાં પ્રવેશ કરી રહ્યાં છે . ફરાહ કહે છે કે ધનુષ સ્ક્રીન ફ્રેન્ડલી અભિનેતા છે . ફરાહે ટ્વિટર પર લખ્યું - મને લાગે છે કે ધનુષ આજના સમયના સૌથી આકર્ષક , દિલકશ તથા સ્ક્રીન ઉપર એકદમ સહજ દેખાતાં અભિનેતા છે . ધનુષ પડદા ઉપર પણ એવાં જ લાગે છે કે જેવા તેઓ હકીકતમાં છે અને આ જ તો કમાલની વાત છે . બૉલીવુડ અભિનેત્રી શ્રીદેવી કહે છે - ધનુષ બહુ સારા એક્ટર છે . તેમની ફિલ્મ બહુ જ સારી લાગી રહી છે . હું તો ફિલ્મની રાહ જોઈ રહી છું . રાણા દુગ્ગાબાતીનું કહેવું છે કે ધનુષ એક ખૂબ જ બહેતરીન એક્ટિર છે . ફિલ્મનું પ્રોમો ખૂબ બહેતરીન છે . હું તેમને ખૂબ - ખૂબ શુભેચ્છાઓ પાઠવુ છું . શ્રુતિ હસન કે જે ધનુષની ખૂબ જ નજીક છે જણાવે છે કે ધનુષ બહેતરીન કો - સ્ટાર છે . રાંઝણાનું સંગીત એ . આર . રહેમાને આપ્યું છે જ્યારે આનંદ એલ રાય દિગ્દર્શક છે . ફિલ્મ 21મી જૂનના રોજ રિલીઝ થઈ રહી છે .